
AVIZ

asupra proiectului de Lege privind parteneriatele încheiate între 

sectoarele public şi privat
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere şi avizare, cu proiectul de  Lege privind parteneriatele încheiate între sectoarele public şi privat, trimis cu adresa  nr. PL-x 299 din 12 mai 2010, înregistrată sub nr. 21/164 din  13 mai 2010. 
  Senatul, în calitate de primă Cameră sesizată, a adoptat iniţiativa legislativă în şedinţa din 5 mai 2010.
  Conform prevederilor art. 75 din Constituţia României, republicată, şi  ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră decizională.
  În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, Comisia a dezbătut iniţiativa legislativă menţionată mai sus, în şedinţa din  26 mai 2010.

     Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ trimis cu adresa nr. 180 din 3 martie 2010.
  În urma dezbaterilor, cu unanimitate de voturi, s-a hotărât avizarea favorabilă a proiectului de lege, cu amendamente admise, care sunt redate în ANEXA la prezentul aviz.

  În raport cu obiectul şi conţinutul său, proiectul de lege face parte din categoria legilor ordinare.

      PREŞEDINTE,
SECRETAR,      
 
      Mihai TUDOSE                                                 Horia GRAMA    
Consilier  parlamentar
  Anca Chiser

 ANEXĂ

AMENDAMENTE ADMISE :

	Nr.

crt.
	Text  Senat
	Text propus de Comisie

(autorul amendamentului)
	Motivare

	1. 
	Art.4.- În sensul prezentei legi, termenii de mai jos au următoarea semnificaţie:
……………………………………………….
           f)  companie de proiect - societatea comercială rezidentă în România, având ca asociaţi sau acţionari atât entitatea publică, cât şi cea privată, care sunt reprezentate în mod proporţional în funcţie de participarea la proiectul public-privat, ale cărei active vor fi ţinute în evidenţa balanţei de verificări a autorităţii publice şi care are drept unic scop derularea proiectului de parteneriat public-privat;
          h)   autoritate publică centrală - Guvernul României, reprezentat de unul sau mai multe ministere sau autorităţi ori instituţii
publice, responsabile pentru proiectele de parteneriat public-privat de interes naţional;

	Art.4.- În sensul prezentei legi, termenii de mai jos au următoarea semnificaţie:

....................................................................................
           f) companie de proiect - societatea comercială rezidentă în România, având ca asociaţi sau acţionari atât partenerul public, cât şi pe cel privat, care sunt reprezentaţi în mod proporţional în funcţie de participarea la proiectul public-privat şi care are drept unic scop derularea proiectului de parteneriat public-privat;
          h)   autoritate publică centrală - Guvernul României, reprezentat de unul sau mai multe ministere sau autorităţi ori instituţii
publice, direct sau prin unităţile aflate în subordinea ori autoritatea acestora, responsabile pentru proiectele de parteneriat public-privat de interes naţional;
              n) non-active – active înregistrate numai în evidenţa companiei de proiect, care, chiar dacă provin de la autoritatea publică implicată, ca participare la proiectul de parteneriat public privat pe toată perioada de derulare a contractului de parteneriat public privat,  nu vor fi evidenţiate  în bilanţul contabil al acesteia. 
             Autor: Comisia economică şi deputat Mircea Toader
	

	2. 
	Art.8. - Este autoritate contractantă, în sensul prezentei legi:

...............................................................................

	Art.8. – (1) Este autoritate contractantă, în sensul prezentei legi:
……………………………………………………..
f) oricare organism de drept privat care este finanţat, în majoritate, de către o autoritate contractantă sau de către un alt organism de drept public;

g) oricare organism de drept privat care se află în subordinea sau este supus controlului unei autorităţi contractante sau unui alt organism de drept public;

h) oricare organism de drept privat care are în componenţa consiliului de administraţie/organului de conducere sau de supervizare mai mult de jumătate din numărul membrilor acestuia, sunt numiţi de către o autoritate contractantă sau de către un alt organism de drept public.
 (2) În cazul în care, una sau mai multe organisme definite la art. 8 lit. a) – h) au ca obiectiv comun realizarea unui bun public prin intermediul unui contract de parteneriat public privat, acestea pot participa ca autoritate contractantă la proiect, fiecare independent sau prin asociere.

       Autor: Comisia economică şi deputat Mircea Toader
	

	3. 
	Art.15.- Elementele de bază ale unui proiect de parteneriat public-privat sunt:

a) iniţierea;

b) finanţarea

c) proiectarea;

d) construirea/realizarea;

e) întreţinerea, managementul/operarea;

f) derularea de operaţiuni comerciale.

	Art.15.- Elementele de bază ale unui proiect de parteneriat public-privat sunt:

a) iniţierea;

b) finanţarea

c) proiectarea; 

d) construirea/realizarea;

e) întreţinerea, managementul/operarea;

f) derularea de operaţiuni comerciale;

g) transferul.
          Autor: Comisia economică şi deputat Mircea Toader


	

	4. 
	Art.16.- Regulile generale obligatorii care vor fi luate în considerare pe tot parcursul etapelor de iniţiere, negociere şi finalizare a unui contract de parteneriat public-privat sunt:

…………………………………………………….
             f)  pe perioada de derulare a contractului de parteneriat public-privat, activele implicate în proiect sunt clasificate ca non-active şi nu vor fi înregistrate în balanţa autorităţii publice implicate;

           g)  în situaţia în care valoarea estimată a proiectului public privat depăşeşte echivalentul în lei a 200.000 de euro sau este finanţat/subvenţionat în mod direct, în proporţie de mai mult de 50%, de către o autoritate publică, aceasta va contracta în mod obligatoriu servicii de consultanţă de specialitate care să asigure asistenţa în toate fazele proiectului.
	Art.16.- Regulile generale obligatorii care vor fi luate în considerare pe tot parcursul etapelor de iniţiere, negociere şi finalizare a unui contract de parteneriat public-privat sunt:

……………………………………………………
f) f) pe perioada de derulare a contractului de parteneriat public-privat, activele implicate în proiect sunt clasificate ca non-active şi nu vor fi înregistrate în situaţia financiară trimestrială şi anuală a  autorităţii publice implicate;
g) pe perioada de derulare a contractului de parteneriat public-privat activele enunţate la lit. e) vor fi înregistrate în balanţa de verificare precum şi situaţia financiară anuală a companiei de proiect cu respectarea prevederilor art. 33 lit. b) şi art. 40.
                  h) în situaţia în care valoarea estimată a proiectului public-privat depăşeşte echivalentul în lei a 200.000 de euro sau este finanţat/subvenţionat în mod direct, în proporţie de mai mult de 50%, de către o autoritate publică, aceasta va putea contracta servicii de consultanţă de specialitate care să asigure asistenţa în toate fazele proiectului.
          Autor: Comisia economică şi deputat Mircea Toader
	

	5. 
	Art29.- Contractele de cooperare, sub diverse forme, dintre autorităţile publice şi investitorii privaţi, se împart în trei categorii:

………………………………………………………

          c) contracte de proiect de parteneriat public-privat, în care cooperarea între sectorul public şi sectorul privat se realizează instituţionalizat prin intermediul unei entităţi distincte, create conform art.4 lit.f) şi care sunt reglementate prin prezenta lege.


	Art29.- Contractele de cooperare, sub diverse forme, dintre autorităţile publice şi investitorii privaţi, se împart în trei categorii:

………………………………………………………

          c) contracte de parteneriat public-privat, în care cooperarea între sectorul public şi sectorul privat se realizează instituţionalizat prin intermediul unei entităţi distincte, create conform art.4 lit.f) şi care sunt reglementate prin prezenta lege.
         Autor: Comisia economică şi deputat Mircea Toader
	

	6. 
	Art31.- (6) Nefinalizarea unui contract de proiect de parteneriat public-privat cu niciunul dintre investitorii selecţionaţi obligă autoritatea publică la reluarea întregii proceduri.


	Art31.- (6) Nefinalizarea unui contract de proiect de parteneriat public-privat cu niciunul dintre investitorii selecţionaţi obligă autoritatea publică la reluarea întregii proceduri.

După caz, înainte de reluarea procedurii, autoritatea publică poate să refacă sau să completeze studiul de fundamentare/prefezabilitate şi/sau să schimbe unele date din documentul ataşat.

         Autor: Comisia economică şi deputat Mircea Toader
	

	7. 
	Art.33.- (l)La finalizarea contractului de parteneriat public-privat, compania de proiect transferă, cu titlu gratuit, bunul public realizat prin contractul de parteneriat public-privat, către autoritatea publică, în bună stare, exploatabil şi liber de orice sarcină sau obligaţie.


	Art.33.- (l)La finalizarea contractului de parteneriat public-privat, compania de proiect transferă, cu titlu gratuit, bunul public realizat prin contractul de parteneriat public-privat, către autoritatea publică, în bună stare, exploatabil şi liber de orice sarcină sau obligaţie. Condiţiile tehnice de transfer sunt definite în contractul de parteneriat                     public-privat.
            Autor: Comisia economică şi deputat Mircea Toader

	

	8. 
	Art35.- Compania de proiect definită la art.4 lit.f) se organizează conform legislaţiei în vigoare, ca o entitate mixtă, organizată în comun de sectorul public şi privat.


	Art35.- Compania de proiect definită la art.4 lit.f) a prezentei legi se organizează conform legislaţiei în vigoare, ca o societate comercială al cărei capital social este deţinut în parte de o autoritate publică şi în parte de investitorul privat. 

            Autor: Comisia economică şi deputat Mircea Toader

